רוג'ר פדרר, הטניסאי השוויצרי שכבר נכנס לספרי ההיסטוריה ומוגדר כבר עכשיו כטניסאי הגדול בכל הזמנים, עשה היום (רביעי) עוד צעד בדרך לזכייה בתואר גראנד סלאם מספר 15 בקריירה (שיא כל הזמנים) ושישי בווימבלדון.
פדרר, ניצח ללא שום בעיות את איבו קרלוביץ', הקרואטי הענק (22 בעולם) בשלוש מערכות 6:7,5:7,3:6 והפך לטניסאי הראשון שמעפיל ל-4 הגדולים בווימבלדון.
פדרר יפגוש בחצי הגמר טומי האס הגרמני, שניצח את נובאק דיוקוביץ', מי שהדיח בשמינית הגמר את דודי סלע שלנו.
האס הציג טניס משובח וניצח את הסרבי 5:7; 6:7; 6:4; 3:6. רק בחודש שעבר נפגשו האס ופדרר ברולאן גארוס והציגו את אחד המשחקים הטובים בטורניר, כאשר האס כבר הוליך 0:2 במערכות, רק כדי לראות את פדרר הופך את התוצאה ומנצח במשחק.
אוהדי הטניס בווימבלדון מייחלים לגמר בו יפגוש פדרר את אנדי מארי. האליל המקומי ניצח בקלות את חואן קרלוס פררו הספרדי 5:7; 3:6; 2:6 והעפיל לראשונה בקריירה לחצי הגמר בטורניר. בשביל להעפיל לגמר, מארי יצטרך לעבור אנדי אחר, רודיק, שניצח במשחק מרתק את לייטון יואיט האוסטרלי 3:6; 7:6; 6:7; 6:4; 4:6.